امریکا قوشمه ایالتلری دولت باشلیغی جو بایدن افغانستان اشغالینی اداغگه ییتکیزیش قرارینی قبول قیلیب آلیش نینگ توغری آدیم ایکن لیگینی معلوم قیلیب افغانستان اردوسی نینگ بونقه قیسقه مدتده چوکیب کیتیشی نینگ ممکن ایمس ایکن لیگینی ادعا ایتدی.
جو بایدن اولکه سی نینگ افغانستاندن چیقیش جریانی نینگ اداغگه ییتیب باریشی نینگ آرتیدن آق اویده قیلگن صحبتیده شولرنی ایتدی:
"اوتگن کیچه امریکا قوشمه ایالتلری افغانستانده گی 20 ییل لیک اوروشینی اداغگه ییتکیزدی. بو امریکا تاریخیده گی اینگ اوزاق مدتلی اوروش ایدی" دیب ایتگن بایدن امریکا قوشمه ایالتلری نینگ 120 مینگدن آرتیق کیشینی آلیب چیقریب تاریخیده هوا یولی آرقه لی اینگ کتته تخلیه ایشینی عملی قیلگن لیگینی اورغوله دی.
اپریل آییده افغانستانده گی اوروشنی اداغگه ییتکیزیش قرارینی قبول قیلیب آلگن لیکلرینی و چیقیش اوچون سونگگی کون اوله راق 31 آگست نی تعیین قیلگن لیکلرینی ایسله تیب اوتگن بایدن شولرنی ایتدی:
"توقع 20 ییلدن بیری تعلیم بیرگن و تجهیزات بیرگن 300 مینگدن آرتیق افغانستان ملی خوفسیزلیک کوچلری نینگ طالبان گه قرشی ایچکی اوروشده کوچلی بیر شکلده مقاومت قیلیشی ایدی. بیراق افغانستان حکومتی نینگ بیر مدت مقاومت قیله جگی توقعینی توغری ایمس ایکن لیگینی کوردیک" دیب گپیردی.
امریکا قوشمه ایالتلری نینگ 5 مینگ 500 وطنداشینی اولکه دن چیقریب آلگن لیگینی معلوم قیلیب افغانستانده 100-200 اطرافیده نفر قالگن لگینی ایتدی.
بایدن "نتیجه ده افغانستاندن چیقیب کیتماقچی بولگن امریکالیکلرنینگ 90 فایزینی تخلیه قیلدیک. قالگنلر اوچون بیر تاریخ یوق. چیقماقچی بولگنلرگه یاردمچپی بوله میز. تشقی ایشلر وزیری انتونی بلینکن هر امریکالیک و افغانستانلیک متفق نینگ امنیتلی چیقیشی اوچون دیپلوماتیک اورونیشلر آلیب بارماقده" دیدی.
بایدن "ایندی ینگی بیر دنیا بار. ترور تهدیدی افغانستاندن تشقری برچه دنیاگه ییره ب بارگن وضعیتده" دیب گپیردی.
بایدن افغانستانده گی اوروشنی بوندن هم ساووقراق، کمراق خرجتلی و کمراق ریسکلی بیر شکلده دوام ایتتیریشی ممکن دیگن تنقیدلرگه ایسه "هیچ بیر اوروشده بونقه نرسه یوق" دیب ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
